Sisukord

# Teave Microsoft Office'i dokumentide teisendamise kohta

LibreOffice suudab automaatselt avada Microsoft Office 97/2000/XP dokumente. Siiski käsitleb LibreOffice mõnevõrra erinevalt teatud keerulisemate Microsoft Office'i dokumentide kujundus- ja vormindusomadusi või ei toeta neid üldse. Seepärast võivad teisendatud failid vajada mingil määral käsitsi ümbervormindamist. Ümbervormindamise maht on üldiselt proportsionaalne lähtedokumendi struktuuri ja vorminduse keerukuse astmega. LibreOffice ei suuda käivitada Visual Basicu skripte, kuid võib need laadida, et saaksid neid uurida.

LibreOffice'i uuemad versioonid oskavad avada ja salvestada Microsofti Office Open XML dokumendivorminguid (laienditega docx, xlsx, pptx) ning saavad hakkama ka mõnede Exceli Visual Basicu skriptide käitamisega, kui vastav funktsioon on lubatud (LibreOffice - Eelistused Tööriistad - Sätted - Laadimine ja salvestamine - VBA sätted.

Järgnevas loetelus on ära toodud Microsoft Office'i sellised omadused, mis võivad teisendamisel probleeme tekitada. Need ei mõjuta mingil määral teisendatud dokumendi sisu kasutamist või redigeerimist.

## Microsoft Word

1. Automaatkujundid

2. Parandused ja kommentaarid

3. OLE-objektid

4. Teatud juhtelemendid ja Microsoft Office'i vormiväljad

5. Registrid

6. Tabelid, paneelid ja mitmeveeruline vormindus

7. Hüperlingid ja järjehoidjad

8. Microsofti WordArt graafika

9. Animeeritud tekst

## Microsoft PowerPoint

1. Automaatkujundid

2. Tabelduskohtade, ridade ja lõikude vahed

3. Juhtslaidide taustapildid

4. Rühmitatud objektid

5. Teatud multimeediaefektid

## Microsoft Excel

1. Automaatkujundid

2. OLE-objektid

3. Teatud juhtelemendid ja Microsoft Office'i vormiväljad

4. Liigendtabelid

5. Uute diagrammide tüübid

6. Tingimuslik vormindus

7. Mõned funktsioonid ja valemid (toodud allpool)

Üks näide Calci ja Exceli erinevuste kohta on tõeväärtuste käsitlemine. Sisesta lahtritesse A1 ja A2 TÕENE.

- Calcis tagastab valem =A1+A2 väärtuse 2 ning valem =SUM(A1;A2) tagastab samuti 2.

- Excelis tagastab valem =A1+A2 väärtuse 2, kuid valem =SUM(A1;A2) tagastab 0.

Põhjaliku ülevaate dokumentide teisendamise kohta Microsoft Office'i vormingust ja vormingusse leiad migreerimisjuhistest.

## Parooliga kaitstud Microsoft Office'i dokumentide avamine

LibreOffice on võimeline avama järgmisi parooliga kaitstud Microsoft Office'i dokumenditüüpe.

Microsoft Office'i vorming | Toetatud krüptimismeetod
--- | ---
Word 6.0, Word 95 | Nõrk XOR-krüptimine
Word 97, Word 2000, Word XP, Word 2003 | Office 97/2000 ühilduv krüptimine
Word XP, Word 2003 | Nõrk XOR krüptimine vanematest Wordi versioonidest
Excel 2.1, Excel 3.0, Excel 4.0, Excel 5.0, Excel 95 | Nõrk XOR-krüptimine
Excel 97, Excel 2000, Excel XP, Excel 2003 | Office 97/2000 ühilduv krüptimine
Excel XP, Excel 2003 | Nõrk XOR krüptimine vanematest Exceli versioonidest

Avada saab AES128-ga krüptitud Microsoft Office'i faile. Teisi krüptimismeetodeid ei toetata.

Sarnased teemad

Microsoft Office'i ja LibreOffice'i kasutamine

Microsoft Office'i dokumenditüüpide seoste muutmine

Vaikimisi failivormingu määramine

Palun toeta meid!